—
 и на последно място, в Индия има публично достъпни данни за цените на промишлените терени.
 (510)
 Твърдението на тази страна обаче не отчита един основен елемент в анализа, а именно нивото на икономическо развитие на тези провинции. Съгласно публични източници нивото на БВП на глава от населението на тези индийски провинции е далеч по-ниско от това на градовете/провинциите, където са установени производителите износители. Факт е, че в периода 2018—2019 г. БВП на глава от населението в Maharastra (121), който е най-висок измежду трите посочени провинции, възлиза на едва 3 000 USD, докато установеното за провинция Zhejiang равнище на БВП през 2018 г. (използвано за сравнение от направилата твърдението страна) възлиза на 14 907 USD (122). Предвид гореизложеното и посочените в съображение 507 фактори това твърдение трябваше да бъде отхвърлено.
 (511)
 Освен това ПК заяви, че в този случай следва да се използват вътрешни цени, тъй като с отдаване под наем или прехвърляне на ППЗ в Китай се занимават и частни дружества, поради което ПК не е единственият участник на този пазар. За да разгледа това твърдение, би било необходимо Комисията първо да установи естеството и размера на пазара на земя за частни участници в сравнение с управлявания от правителството пазар, както и всяка евентуална намеса на централните и местните органи на този пазар на земя, за който се твърди, че е частно управляван. Освен това ще трябва да бъдат на разположение изчерпателни и актуални данни за цените по сделките. ПК обаче не предостави никаква статистическа информация или данни, които да дадат възможност на Комисията да разгледа предложението, а Комисията също не успя да намери публично достъпни данни по темата. Освен това дори да бе получена такава информация, тя би се отнасяла само за вторичен пазар за прехвърляния, тъй като на първичния пазар има само един участник (т.е. първоначалното разпределение на ППЗ винаги се извършва от ПК). Действително, първичният пазар на първоначалното разпределение за 50 години се различава от наема на вторичния пазар, който обикновено е за много по-кратък период или поне с различни клаузи за преоценка, прекратяване и др. Поради това Комисията продължи да се основава на наличната информация за първичния пазар, който в този случай е пазарът, предмет на разследването.
 (512)
 ПК заяви също така, че ако Комисията реши да използва външна референтна стойност, следва да се направи корекция за фактора гъстота на населението, което от своя страна оказва влияние върху търсенето и следователно върху цените. Действително, в периода 2015—2018 г. гъстотата на населението в Китайски Тайпе е била 4,4 пъти по-висока от тази в Китай. По-конкретно, докато гъстотата на населението за Китай в периода 2015—2018 г. е била приблизително 147 души на квадратен километър земя, гъстотата на населението за Китайски Тайпе през същия период е била приблизително 650 души на квадратен километър земя. Следователно положението със земята и цените в тези две държави е несъпоставимо.
 (513)
 Комисията обаче отбеляза, че ПК е сравнило данните за гъстотата на населението на равнището на цялата държава. Когато гъстотата на населението се разгледа на по-ниското равнище на действителното местоположение на производителите